CELEX: 32011R0769
Language: sl
Date: 2011-08-02 00:00:00
Title: Izvedbena uredba Komisije (EU) št. 769/2011 z dne 2. avgusta 2011 o določitvi koeficienta dodeljevanja za začasno izredno podporo Unije za sektor sadja in zelenjave

3.8.2011   
            
            
               SL
            
            
               Uradni list Evropske unije
            
            
               L 200/18
            
         IZVEDBENA UREDBA KOMISIJE (EU) št. 769/2011
   z dne 2. avgusta 2011
   o določitvi koeficienta dodeljevanja za začasno izredno podporo Unije za sektor sadja in zelenjave
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode (Uredba o enotni SUT) (1),
   ob upoštevanju Izvedbene uredbe Komisije (EU) št. 585/2011 z dne 17. junija 2011 o določitvi začasnih izrednih ukrepov podpore za sektor sadja in zelenjave (2), zlasti člena 7(3) Uredbe,
   ob upoštevanju naslednjega:
   
               (1)
            
            
               Z izvedbeno uredbo (EU) št. 585/2011 so bili po izbruhu bakterije Escherichia coli (E. coli) v Nemčiji, ki je povzročil znatne motnje na trgu Unije za sadje in zelenjavo, uvedeni začasni izredni ukrepi podpore za sektor sadja in zelenjave.
            
         
               (2)
            
            
               Na podlagi informacij, ki so jih uradno sporočile države članice v skladu s členom 7(2) Izvedbene uredbe (EU) št. 585/2011, se zdi, da zahtevki za podporo Unije ne presegajo najvišjega zneska podpore, določenega v členu 2 navedene uredbe. Zato je za navedene zahtevke treba določiti koeficient dodelitve v višini 100 %.
            
         
               (3)
            
            
               Zaradi preglednosti je treba organizacije proizvajalcev in proizvajalce nečlane, ki so zaprosili za podporo Unije, takoj obvestiti o koeficientu dodeljevanja, ki ga je določila Komisija. Zaradi tega in da se zagotovi učinkovito upravljanje ukrepa, mora ta uredba začeti veljati na dan objave –
            
         SPREJELA NASLEDNJO UREDBO:
   Člen 1
   Zahtevki za podporo Unije, ki so jih države članice prejele za obdobje od 26. maja 2011 do 30. junija 2011 in glede katerih so pristojni organi držav članic v skladu s členom 7(2) Izvedbene uredbe (EU) št. 585/2011 uradno obvestili Komisijo, se sprejmejo z uporabo koeficienta dodeljevanja v višini 100 %.
   Člen 2
   Ta uredba začne veljati na dan objave v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 2. avgusta 2011
      
         
            Za Komisijo V imenu predsednika
         
         José Manuel SILVA RODRÍGUEZ
         
            Generalni direktor za kmetijstvo in razvoj podeželja
         
      
   
   
      (1)  UL L 299, 16.11.2007, str. 1.
   
      (2)  UL L 160, 18.6.2011, str. 71.